ປ. Assad ວ່າ ບໍ່ມີ​ບັນຫາ​​​ ກັບ​ການກວດກາ ​ອາວຸດ​ເຄມີ 
ທ່ານ Bashar al-Assad ເວົ້າວ່າ ທ່ານ ບໍ່​ມີ​ບັນຫາ​​ໃດໆ​ ກັບ​ບັນດານັກ​ຊ່ຽວຊານ​ອາວຸດ​ເຄມີນາ​ໆ​ຊາດ ທີ່ມາກວດກາ ບ່ອນ​ຜະລິດ ​ແລະ​ເກັບ​ມ້ຽນ ອາ​ວຸດ​ເຄມີ​.
ປະທານາທິບໍດີ ຊີເຣຍ ທ່ານ Bashar al-Assad ກ່າວວ່າ ທ່ານ ບໍມີບັນຫາໃດໆກັບ ບັນດານັກຊ່ຽວຊານອາວຸດເຄມີນາໆ ຊາດ ທີ່ມາກວດກາບ່ອນຜະລິດ ແລະເກັບມ້ຽນອາວຸດເຄມີ ຂອງຕົນ ໃນການໃຫ້ສໍາພາດກັບ ໂທລະພາບລັດຖະບານຈີນ CCTV ທ່ານ Assad ກ່າວວ່າ ການທ້າທາຍຢ່າງດຽວກໍຄື ການຄໍ້າ ປະກັນຄວາມປອດໄພໃນການເຂົ້າໄປສູ່ຂົງເຂດດັ່ງກ່າວ ໂດຍ ເຕືອນວ່າ “ພວກກໍ່ການຮ້າຍ” ອາດຂົ່ມຂູ່ດ້ານຄວາມປອດໄພ ທ່ານ ໄດ້ສະແດງໃຫ້ເຫັນວ່່າ ພວກຄັດຄ້ານອາດຂັດຂວາງ ບັນດາຜູ້ຊ່ຽວຊານ ເພື່ອເຮັດໃຫ້ລັດຖະບານຖືກຕິຕຽນວ່າ ຝ່າ ຝືນຂໍ້ຕົກລົງອະນຸຍາດໃຫ້ເຂົາເຈົ້າເຂົ້າໄປ ບັນດາເຈົ້າໜ້າທີ່ຊີເຣຍ ໃຊ້ຄໍາເວົ້າ ຜູ້ກໍ່ການຮ້າຍ ເພື່ອໝາຍເຖິງຝ່ານຕໍ່ຕ້ານ ຜູ້ທີ່ພະຍາຍາມໂຄ່ນລົ້ມ ທ່ານ Assad ໃນການຂັດແຍ້ງກັນມາເປັນເວລາ 18 ເດືອນຢູ່ໃນປະເທດດ່ັງກ່າວ ປະທານາທິບໍດີ ຊີເຣຍ ຮັບຮູ້ວ່າປະເທດຂອງຕົນ ມີ ອາວຸດເຄ “ຈໍານວນຫລວງຫລາຍ” ທີ່ໄດ້ສະສົມໄວ້ໃນລະຍະຫລາຍທົດສະວັດ ຂອງການຜະລິດ ແຕ່ ໄດ້ຖືກຮັກສາໄວ້ຢ່າງປອດໄພ ພາຍໃຕ້ການຄວບຄຸມຂອງລັດຖະບານ